《病起偶述四首 其三》
明代·区怀瑞

荀令于人别有香，休誇鸡舌侍中郎。赋成泽国夫容色，书报江南橘柚黄。

紫盖辗春双白鹿，青溪捋雨几仙羊。似逢山鬼揶揄甚，转觉云阊道路长。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。